Fra 1982–86 var Norberg-Schulz sanger i det italienske kringkastingskoret (RAI-koret). I disse årene fulgte hun sommerkurs ved Peter Pears og Benjamin Brittens skole i England, med blant annet Hans Hotter, Peter Pears, Elisabeth Søderstrøm og Elisabeth Schwarzkopf som pedagoger. Sistnevnte hadde hun også private timer med i over to år. Sammen med Schwarzkopf innstuderte hun det store Lied-repertoaret og de fleste Mozart-operaene.